# Klement XII.

|  |
| --- |
| Klement XII. *Clemens XII* |
| 246. rímsky biskup |
|
Portrait of Pope Clement XII, seated, Agostino Masucci |
|

|  |
| --- |
|  |

 |
| Funkcie a tituly |
| Pontifikát |
| 12. júl 1730 – 6. február 1740 |
|

|  |  |  |  |  |  |  |
| --- | --- | --- | --- | --- | --- | --- |
|  |  | Benedikt XIII.
 |  | Benedikt XIV.
 |  |  |

 |
| Biografické údaje |
| Občianske meno | Lorenzo Corsini |
| Narodenie | 7. apríl 1652 Florencia, Toskánske veľkovojvodstvo (dnešné Taliansko) |
| Úmrtie | 6. február 1740 (87 rokov) Rím, Pápežský štát (dnešné Taliansko) |
| Pochovaný | Lateránska bazilika |
| Svätenia |
| Cirkev | rímskokatolícka |
| Biskup |
| Menovanie | 10. apríl 1690 (38 rokov) Alexander VIII. |
| Konsekrácia | 18. jún 1690 (38 rokov) |
| Svätiteľ | Flavio *kardinál* Chigi arcikňaz Lateránskej baziliky |
| Spolusvätitelia | Francesco de’ Marini emeritný biskup molfettský Francesco Martelli titulárny arcibiskup Corinthusu |
| Kardinál |
| Menovanie | 17. máj 1706 (54 rokov) Klement XI.  |
| Stupeň | kardinál-biskup |
| Titulárne sídlo | Santa Susanna (1706 – 1720; *kardinál-kňaz*) San Pietro in Vincoli (1720 – 1725) Frascati (1725 – 1750; *kardinál-biskup*) |
| Pápež |
| Voľba | 12. júl 1730 (78 rokov) |
| Intronizácia | 16. júl 1730 (78 rokov) |
| Odkazy |
| Klement XII. na *catholic-hierarchy.org* angl.  Klement XII. |
|  Kompletný zoznam pápežov  |
|

|  |  |
| --- | --- |
|  |  Vatikánsky portál  Historický portál  Biografický portál |

 |

**Klement XII.** (rodený **Lorenzo Corsini**; \* 7. apríl 1652 – † 6. február 1740) bol pápež v rokoch 1730 – 1740.

## Životopis

Narodil sa 7. apríla 1652 vo Florencii v Toskánskom veľkovojvodstve. 10. apríla 1690 bol vymenovaný za titulárneho arcibiskupa v *Nicomedii* a 18. júna 1690 prijal biskupskú vysviacku z rúk Flavia *kardinála* Chigiho, arcikňaza Lateránskej baziliky a spolusvätiteľov Francesca de’ Mariniho a Francesca Martelliho. Na konzistóriu 17. mája 1706 ho pápež Klement XI. vymenoval za kardinála s titulom kardinál-kňaz a titulárnym kostolom *Santa Susanna*. Jeho titulárne sídlo sa zmenilo dvakrát: 16. decembra 1720 na *San Pietro in Vincoli* a 17. novembra 1725 na *Frascati*, kedy bol zároveň aj povýšený na jedného zo siedmich kardinálov-biskupov. Na konkláve konanom od 5. marca do 12. júla 1730 (130 dní) po smrti Benedikta XIII. bol 12. júla 1730 ako 78 ročný zvolený za pápeža a o 4 dni neskôr, 16. júla bol intronizovaný. V roku 1732 úplne oslepol a musel sa spoliehať na pomoc iných ľudí, najmä jeho synovca kardinála Corsiniho. Napriek tomu sa snažil vyriešiť pápežské dlhy, no keďže bola v správe hlboko zakorenená korupcia, dlhy naďalej rástli. V roku 1732 vyhlásil konkurz na návrh fontány di Trevi, ktorý vyhral Nicolo Salvi; stavba bola dokončená v roku 1762. Takisto nechal postaviť dnešné priečelie Lateránskej baziliky. Všetky tieto stavby financoval z rozsiahleho majetku svojej rodiny. V roku 1738 bulou *In Eminenti* prehlásil slobodomurárstvo za kacírstvo aj napriek tomu, že v tej dobe medzi slobodomurárov patrili niektorí panovníci či biskupi. Ku koncu roka 1738 sa jeho stav výrazne zhoršil, trpel kombináciou dny a brušnej prietrže; pápež sa však postupne zotavil. Ďalšie zdravotné problémy (s močovým mechúrom) sa dostavili v januári 1740. Zomrel 6. februára 1740 v Ríme po necelých desiatich rokoch pontifikátu.

## Referencie

## Pozri aj

* Zoznam kardinálov vymenovaných Klementom XII.

## Iné projekty

Commons* Commons ponúka multimediálne súbory na tému **Klement XII.**

## Odkazy

* Klement XII. v katolíckej encyklopédií (po anglicky)

## Zdroj

* CHENEY, David M.. *Pope Clement XII; Lorenzo Corsini †* [online]. catholic-hierarchy.org, [cit. 2015-09-08]. Dostupné online. (po anglicky)

|  |  |  |  |  |
| --- | --- | --- | --- | --- |
| **Predchodca:** Benedikt XIII. |  | **PápežKlement XII. (zoznam) |  | **Nástupca:** Benedikt XIV. |